SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Lucia Király Csajka, Mgr.	
Znalosť cudzích jazykov:	anglický, nemecký, maďarský 	

2.	Zahraničná pracovná cesta

Štát / mesto:	Belgicko, Brusel	
Názov a adresa 
prijímajúcej organizácie:	Bureau International Jeunesse
Rue du Commerce 20-22
B – 1000 Bruxelles	
Účel cesty:	Účasť na stretnutí pracovnej skupiny Inklúzia Rómov v rámci programu Mládež v akcii	
Spôsob financovania 
(kto hradí cestovné, pobytové náklady, iné výdavky):	Cestovné náklady – Európska komisia
Pobytové náklady – IUVENTA – Slovenský inštitút mládeže	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
15.10	Účastníci stretnutia: zástupkyňa SALTO Inclusion a SALTO Cultural diversity, projektoví manažéri zodpovední za stratégiu inklúzie v Národných agentúrach programu Mládež v akcii zo Slovenska, Maďarska, Nemecka a Belgicka. Facilitátorka: Alexandra Raykova
Vyjasnenie cieľov stretnutia a očakávaní účastníkov. 
Definovanie úloh a zamerania pracovnej skupiny do budúcnosti.	
16.10	Prehľad stratégie začleňovania Rómov na úrovni Európskej komisie.
Prezentácia príkladov dobrej praxe Národných agentúr v rámci inklúzie Rómov do programu Mládež v akcii.
Účasť na konferencii  „Rómovia, terénna sociálna práca a politiky EÚ“. Súčasťou konferencie boli dve panelové diskusie na témy Integrácia Rómov v rámci EÚ a Životné podmienky Rómov a terénna sociálna práca. Hosťami konferencie boli zástupcovia Generálnych riaditeľstiev pre Zamestnanosť a Spravodlivosť a zástupcovia neziskového sektora zaoberajúci sa problematikou Rómov.	
17.10	Diskusia, hodnotenie výstupov z konferencie.
Inklúzia Rómov vo vzťahu k nového programu Erasmus for all pre programové obdobie 2014 – 2020.
Diskusia o potrebných krokoch v zmysle reflektovania inklúzie Rómov v novej štruktúre programu

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
15.10	Hlavnou náplňou stretnutia bolo vyjasnenie si úloh, ďalšieho smerovania a pozície pracovnej skupiny. 
Účastníci stretnutia zadefinovali ciele, aktivity a metódy práce skupiny:
Ciele:
-	Výmena dobrých skúseností/stratégií Národných agentúr/zabezpečiť prehľad o realite na jednotlivých národných úrovniach
-	Poskytnutie priestoru pre stretnutia na európskej úrovni, sledovanie implementácie a následných aktivít, garancia udržateľnosti
-	Poskytovanie nových nápadov na iniciatívy
-	Zdieľanie zdrojov, metód, informácií
-	Zabezpečiť kontaktný bod pre danú oblasť
-	Pokračovať v práci na stratégiách a akčných plánoch 
V rámci definovania cieľov vyvstali nasledovné otázky:
-	Kto je zodpovedný za podporu iných Národných agentúr? Je to úloha celej pracovnej skupiny alebo SALTO Cultural Diversity?
-	Forma prac. skupiny, má byť otvorená pre možných záujemcov alebo by mala mať skôr uzavretý charakter?
Aktivity:
-	Vydávanie obežníka pre projektových manažérov zodpovedných za inklúziu (SALTO CD)
-	Príprava podkladov pre obežník (projektový manažéri)
-	Stretnutia na ročnej báze a pravidelná komunikácia počas roka prostredníctvom tele konferencií, emailovej komunikácie.. (koordinácia: SALTO CD)
-	Zabezpečiť aktualizáciu kontaktov na rómske organizácie na stránke SALTO CD
-	Pravidelné informovanie kolegov z Národných agentúr o danej problematike a jej dôležitosti (členovia skupiny)
Metódy:
-	Online fórum
-	Databáza príkladov dobrej praxe
-	Databáza kontaktov organizácií pracujúcich s Rómami
-	Mapovanie aktuálneho politického vývoja
-	Reprezentačná a konzultačná funkcia vo vzťahu k Európskej komisii (vedúcim Národných agentúr)
	
16.10	Prezentácia facilitátorky o organizáciách, ktoré sa zaoberajú inklúziou Rómov na európskej úrovni.
V rámci stretnutia som prezentovala kolegom stratégiu a výsledky slovenskej Národnej agentúry v rámci inklúzie Rómov do programu Mládež v akcii.  Prezentácia sa tešila veľkému ohlasu, kolegovia aj na jej základe vytvorili sumár dôležitých krokov pri tvorbe a implementácii stratégie na národnej úrovni.
Účasť na konferencii  „Roma people, Street Work and EU policies“ Na konferencii boli odprezentované príklady dobrej praxe v oblasti terénnej sociálnej práce ako aj reportáž o rómskych deťoch žijúcich v Srbsku. Počas konferencie bol zdôraznený fakt, že v skutočnosti nehovoríme o rómskom probléme, ale o probléme chudoby. V rámci konferencie sa opätovne ukázalo, že na podobné podujatie sa do diskusie neprizývajú zástupcovia oblasti práce s mládežou. Jediná účastníčka panelovej diskusie p. Verena Knaus, zástupkyňa UNICEF poukázala na fakt, že rómska populácia je reprezentovaná najmä deťmi a mládežou a práve tejto cieľovej skupina by mala byť venovaná najväčšia pozornosť pri tvorbe stratégií.	
17.10	Prezentácia odporúčaní z konferencie Európskej siete inklúzie, ktorej sa zúčastnili zástupcovia Európskej komisie, Výkonnej agentúry, Národných agentúr a realizátori projektov.
Prezentácia vývoja diskusie v rámci návrhu nového programu Erasmus for all a najslabších miest návrhu vo vzťahu k inklúzii.
Diskusia o pozícii a úlohách pracovnej skupiny v širšom kontexte, ale aj z prepojením na nové výzvy. Z diskusie vyplynula potreba premenovať skupinu na Podpornú skupinu Národných agentúr v oblasti Rómov, keďže charakter a ciele skupiny nezodpovedali charakteru pracovnej skupiny. Skupina sa dohodla na nasledovných úlohách skupiny a rozdelení kompetencií:
SALTO CD:
-	Koordinácia a šírenie informácií
-	Umožnenie zdieľania informácií
-	Vytváranie synergii
-	Lobovanie na rôznych úrovniach
-	Zhromažďovanie a šírenie odporúčaní
-	Podpora Národných agentúr
Skupina:
-	Zdieľanie/výmena informácií v rámci agentúr o relevantných stretnutiach, novinkách 
-	Zdieľanie a využívanie informácií za účelom advokácie, advokácia na rôznych úrovniach
-	Poukazovanie na dôležitosť inklúzie Rómov a prínosov neformálneho vzdelávania v rámci inklúzie
-	Participácia na európskej úrovni (napr. podieľanie sa na vytváraní nového programu Erasmus pre všetkých)
-	Členstvo v skupine je dobrovoľné a otvorené pre prípadných záujemcov, skupina je zložená zo stálych členov a iných
-	Aktualizácia databázy príkladov dobrej praxe
-	Účasť zástupcov zo SALTO Inclusion a SALTO SEE na stretnutiach
-	Naštartovať úzku spoluprácu s rómskymi mládežníckymi organizáciami a zastupujúcimi organizáciami
-	Zdôrazňovanie problematiky rómskej mládeže a neformálneho vzdelávania v rôznych kontextoch 

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Výsledkom stretnutia bolo ujasnenie úloh a pozície pracovnej skupiny. Členovia skupiny by mali v čo najväčšej miere participovať na stretnutiach, týkajúcich sa rómskej otázky na národnej ako aj európskej úrovni. Ich úlohou je vnášať do diskusie otázku rómskej mládeže v prepojení na neformálne vzdelávanie, keďže tejto problematike sa nevenuje dostatočný resp. žiadny priestor. Skupina by taktiež mala užšie spolupracovať s rómskymi (mládežníckymi) organizáciami na európskej úrovni a posilňovať zviditeľnenie danej problematiky a potrieb mladých Rómov.	

6.	Prehľad prinesenej dokumentácie a miesto jej uloženia 

Prezentácia výstupov konferencie Európskej siete inklúzie
Prehľad organizácií, ktoré sa zaoberajú otázkou Rómov na európskej úrovni
Uloženie dokumentácie X:\Public\MLADEZ_V_AKCII\OMIM\OMIM\NAMVA\Horizontalne temy\Inklúzia

7.	Osobitne vyhodnotený očakávaný prínos ZPC 

Mojou motiváciou zúčastniť sa stretnutia bola potreba vyjasnenia pozície pracovnej skupiny, keďže vnímam potenciál takejto formy spolupráce v širšom kontexte ako len na úrovni výmeny skúseností , príp. tematicky zameraných stretnutí. Moje očakávania v tomto smere boli naplnené, keďže sme sa s kolegami zhodli na potrebe strategickejšej spolupráce tak na európskej ako aj národnej úrovni a spoločne sme si vyjasnili pozíciu a úlohy skupiny. Prostredníctvom stretnutia som taktiež získala prehľad o aktívnych organizáciách, ktoré sa venujú rómskej otázke na európskej úrovni a taktiež prebiehajúcich iniciatívach. 	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
O výsledkoch služobnej cesty boli informovaní kolegovia v rámci pravidelnej porady Národnej agentúry. 	

Súhlasím so zverejnením tejto správy na internete

Dátum:	30. október 2012	
Správu vypracoval
(meno a priezvisko, podpis):	Lucia Király Csajka	
Správu schválil
(meno a priezvisko, podpis):